เพนพายแอปเปิลเพน รพ.อบจ.ภูเก็ต หันมาเต้น PPAP สู้ออฟฟิศซินโดรม
ภาพจาก Sanah Hasanah KP,คลิปเจ้าหน้าที่แผนกฝ่ายบุคคล รพ.อบจ.ภูเก็ต โบกไม้โบกมือเข้าจังหวะเพลงดัง PPAP Pen Pineapple Apple Pen ที่เป็นกระแสบนโลกสังคมออนไลน์ เพื่อต้านออฟฟิศซินโดรม,จากกรณีเฟซบุ๊กที่ใช้ชื่อ Sanah Hasanah KP ที่เป็นเจ้าหน้าที่ของโรงพยาบาลองค์การบริหารส่วนจังหวัดภูเก็ตได้มีการโพสต์คลิปความยาว 50 วินาที พร้อมข้อความว่า บอกลาออฟฟิศซินโดรมได้เลย PPAP พนักงานแผนกบุคคล รพ.อบจ.ภูเก็ต โดยคลิปดังกล่าวเป็นภาพขณะเจ้าหน้าที่ฝ่ายบุคคล 4 คนนั่งอยู่ที่โต๊ะทำงานพร้อมกับโบกไม้โบกมือเต้นตามจังหวะเพลง PPAP Pen Pineapple Apple Pen ของอาจารย์ชาวญี่ปุ่นที่ชื่อว่า Pico Taro จากมหาวิทยาลัยฟุรุซากะ ในเมืองชิบะประเทศญี่ปุ่น ซึ่งกำลังเป็นกระแสไปทั่วโลก โดยถึงแม้จะไม่ได้เหมือนตามแบบฉบับ แต่ก็ถือเป็นภาพที่น่าประทับใจและถูกใจหนุ่มสาวออฟฟิศ ตลอดจนคนทำงาน ซึ่งล่าสุดเริ่มมีผู้ให้ความสนใจเข้าชมคลิปแล้วเป็นจำนวนมาก ,เมื่อวันที่ 11 ต.ค.2559 ที่ผ่านมา ผู้สื่อข่าวได้สอบถามไปยัง น.ส.ชนิดา รองสวัสดิ์ หัวหน้าฝ่ายบุคคล โรงพยาบาลองค์การบริหารส่วนจังหวัดภูเก็ต เปิดเผยว่า คลิปดังกล่าวจัดทำขึ้นโดยน้องๆ เจ้าหน้าที่ในแผนกฝ่ายบุคคล เนื่องจากงานฝ่ายบุคคลเป็นงานที่ค่อนข้างเครียด เพราะต้องอยู่กับเอกสารตลอดทั้งวัน ทำให้เกิดความเครียดสะสมเสี่ยงต่อการเป็นโรคออฟฟิศซินโดรม จึงหาวิธีการผ่อนคลายทำกิจกรรมเข้าจังหวะ และขณะนี้เพลงที่กำลังเป็นกระแสนิยมอยู่คงไม่พ้นเพลง PPAP Pen Pineapple Apple Pen น้องๆ ในแผนกจึงใช้เวลาช่วงที่พักเปิดเพลงและเต้นเข้าจังหวะกันอย่างสนุกสนาน โดยใช้ระยะเวลาสั้นๆ ซึ่งตนเองก็ร่วมเต้นเข้าจังหวะร่วมด้วย ,หัวหน้าฝ่ายบุคคล โรงพยาบาลองค์การบริหารส่วนจังหวัดภูเก็ต กล่าวด้วยว่า หลังจากทำกิจกรรมดังกล่าวทำให้บรรยากาศการทำงานดีขึ้น ทั้งนี้โรงพยาบาล อบจ.ภูเก็ต เคยมีกระแสโด่งดังเรื่องการคัฟเวอร์เพลง ยังโสด ของวง Olives เป็น เวอร์ชั่น หมอ พยาบาลและเจ้าหน้าที่โรงพยาบาล ซึ่งต้องการทำขึ้นเพื่อเปิดฉลองวันปีใหม่ เมื่อปี 2555 ที่ผ่านมา แต่หลังจากมีการอัพโหลดลงโซเชียลจนมีการแชร์และส่งต่อกันเป็นจำนวนมาก ทำให้ชื่อเสียงของโรงพยาบาลโด่งดังไปทั่วประเทศมาแล้ว.
คลิปเจ้าหน้าที่แผนกฝ่ายบุคคล รพ.อบจ.ภูเก็ต โบกไม้โบกมือเข้าจังหวะเพลงดัง PPAP Pen Pineapple Apple Pen ที่เป็นกระแสบนโลกสังคมออนไลน์ เพื่อต้านออฟฟิศซินโดรม
PPAP,Pen Pineapple Apple Pen,ชนิดา รองสวัสดิ์,โรงพยาบาลองค์การบริหารส่วนจังหวัดภูเก็ต,ออฟฟิศซินโดรม,ภูเก็ต,แก้เครียด,กิจกรรมเข้าจังหวะ,พนักงานออฟฟิศ